पाएं अपने शहर की ताज़ा ख़बरें और फ्री ई-पेपरडाउनलोड करें
सरगुजा कमिश्नर जिनेविवा किंडो सरगुजा पुलिस महानिरीक्षक आरपी साय कलेक्टर महादेव कावरे ने गुरुवार जशपुर विकास के लोदाम चेक पोस्ट का आकस्मिक निरीक्षण और अन्य राज्य से आने वाले लोगों की जानकारी ली। कमिश्नर किंडो ने कहा कि अन्य राज्य से आने वाले लोगों का कोरोना रिपोर्ट नेगेटिव होने पर ही जिले में प्रवेश दें।
उन्होंने कहा कि कोरोना संक्रमण की सुरक्षा को देखते हुए किसी भी प्रकार की लापरवाही नहीं चलेगी ।चेक पोस्ट पर आने जाने वाले लोगों पर सख्त निगरानी रखें । इसमें किसी भी प्रकार की लापरवाही नहीं करने की हिदायत दी । उन्होंने कहा कि बसो में आवागमन करने वाले लोगों का कोरोना टेस्ट की रिपोर्ट अनिवार्य रूप से देखने के निर्देश दिए। उन्होंने कहा जिनका रिपोर्ट पॉजिटिव आ रहा है उन्हें कोविड केयर सेंटर भेजे जिनका नेगेटिव आ रहा है और जशपुर जिले के निवासी हैं तो क्वारेंटाइन सेंटर भेजने के निर्देश दिए हैं ।
और जिनके घरों में अलग कमरे और शौचालय की व्यवस्था है तो होम आइसोलेशन में रखने के निर्देश दिए हैं । उन्होंने कहा कि चेक पोस्ट पर चेकिंग के दौरान शासन नियमों का पालन नहीं करता है अवहेलना करता है तो उन पर कार्यवाही और वाहन जब्ती की कार्रवाई करने के निर्देश दिए हैं। साथ ही संबंधित गांव के सरपंच सचिव और कोटवारों के माध्यम से भी अन्य राज्य से अपने गांव आने वाले लोगों निगरानी बना के प्रशासन को सूचना देने के लिए कहा गया है। पुलिस महानिरीक्षक सरगुजा आरपी साय ने भी पुलिस विभाग के अधिकारियों को जिला प्रशासन के साथ समन्वय बना के चेक पोस्ट कर अन्य राज्य से आने वाले और छत्तीसगढ़ के लोग अन्य राज्य से अपने गांव वापस आर रहे उनका चेकिंग करने के निर्देश दिए हैं । और कोरोना रिपोर्ट देखने के लिए कहा गया। उन्होंने कहा नियमों का उल्लंघन करने वाले पर कार्रवाई करे वाहन जब्त करने भी निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn